- સીબીઆઇ ડિરેક્ટર આલોક વર્માને તેમના હોદ્દા પરથી દૂર કરવાના ભાજપ સરકારના નિર્ણયના વિરોધમાં આજે સવારે ગાંધીનગર ખાતેની સીબીઆઇ કચેરી ખાતે પ્રદેશ કોંગ્રેસ દ્વારા દેખાવ અને સૂત્રોચ્ચારનો કાર્યકમ યોજવામાં આવ્યો હતો. ત્યારે કોંગીજનો દ્વારા આક્રમક વલણ અખત્યાર કરાતા પોલીસને બળપ્રયોગ કરવાની ફરજ પડી હતી. ત્યારે ભારે ધક્કામુક્કીના દ્રશ્યો સર્જાયા હતાં. અંતે પોલીસે ટીંગાટોળી કરી મોઢવાડિયા સહિત અનેક નેતાઓ અને કાર્યકરો મળી ૫૧ આંદોલનકારોની અટકાયત કરી હતી.